Віктар Іванавіч Вярсоцкі

Віктар Іванавіч Вярсоцкі (, г.  — ) — беларускі жывапісец і педагог. Заслужаны настаўнік БССР (1966).

 Біяграфія 
Нарадзіўся 27 чэрвеня 1923 года ў Мінску. Удзельнічаў у Вялікай Айчыннай вайне. У 1951 годзе скончыў Мінскае мастацкае вучылішча. Удзельнічаў у мастацкіх выстаўках з 1951 года. На педагагічнай працы з 1952 года.

У 1968 годзе скончыў Беларускі тэатральна-мастацкі інстытут, дзе вучыўся ў В. Волкава, І. Ахрэмчыка, Х. Ліўшыца і Н. Воранава.

З’яўляецца ўдзельнікам мастацкіх выставаў з 1951 года. У 1962—1972 гадах выкладаў у Мінскім мастацкім вучылішчы. Старшыня праўлення Мастацкага фонду БССР з 1977 года.

Член Беларускага саюза мастакоў з 1966 года.

Жыў у Мінску. Памёр  года.

 Творчасць 
Працуе ў жанры лірычнага, гарадскога і мемарыяльнага пейзажу. Сярод работ: «Нёман скрозь стагоддзі», «Нарач», «Мой Мінск», «Венецыя», «Беларускія прасторы», «Вясна», «Край лясоў і азёр», «Ліпеньская навальніца», «Дуб А. Міцкевіча ў Шчорсах», «Аўтастрада» (1951), «Гарадскі пейзаж» (1955), «Дарогі Міншчыны» (1971), «Над Свіслаччу цішыня» (1972), «Вечар. Бярэзіна» (1979), а таксама нацюрморт «Ружы». Тэме вайны прысвечаны палотны «Хатынь. Рэквіем» (1967), «У Варшаве 17 студзеня 1945 года» (1974). Стварыў серыю карцін «Па Ленінскім месцах за мяжой» (1970): «Парыж. Вуліца Мары-Роз», «Лондан. Джон-стрыт увечары», «Дом, дзе друкавалася газета „Іскра“».

Творы мастака захоўваюцца ў Нацыянальным мастацкім музеі Беларусі, фондах БСМ, Музеі сучаснага выяўленчага мастацтва ў Мінску, Магілёўскім абласным мастацкім музеі імя П. Масленікава, Гродзенскай, Мазырскай, Пінскай, Ялцінскай і Ульянаўскай карцінных галерэях, а таксама ў Нацыянальным музеі Эфіопіі ў Адыс-Абебе.

 Узнагароды 
Ганараваны званняў Заслужаны настаўнік Беларусі (1966), Заслужаны дзеяч культуры Польшчы (1980)Вярсоцкі, Віктар Іванавіч (1923—2004).

 Крыніцы 

 Літаратура 





 Спасылкі 

 Барыс Крэпак Камбат вызваляў Варшаву…  // Культура, № 3 (1495) 16.01.2021 — 22.01.2021 г.
 Память народа — электронный банк документов периода Великой Отечественной войны 
 Музейный комплекс «Дорога памяти»  

Катэгорыя:Заслужаныя настаўнікі БССР
Катэгорыя:Удзельнікі Вялікай Айчыннай вайны
Катэгорыя:Мастакі СССР
Катэгорыя:Выпускнікі Беларускай акадэміі мастацтваў
Катэгорыя:Заслужаныя дзеячы культуры Польшчы
Катэгорыя:Афіцэры СССР
Катэгорыя:Мастакі Беларусі XX стагоддзя
Катэгорыя:Мастакі Беларусі XXI стагоддзя